
	1.
	Noteikumu (grozījumu) projekts
 Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"
	Iebildums
Saskaņā ar Ministru kabineta noteikumu projekta “Valsts atbalsta programmas "Latvijas Goda ģimenes apliecības programma" informācijas sistēmas noteikumi” (nodots saskaņošanai TAP 2023.gada 18.oktobrī, 23-TA-1840) 10.3.apakšpunktu piekļuvi tiešsaistē informācijas sistēmā uzkrātajiem šo noteikumu 3.1.2., 3.2.1., 3.3.1. un 3.5. apakšpunktā minētajiem datiem (personas, kura ir iesniegusi iesniegumu par Latvijas Goda ģimenes apliecības piešķiršanu, tās laulātā (ja attiecināms) un personas un tās laulātā, ja attiecināms, aprūpē vai tās ģimenē esošu bērnu, tai skaitā audžuģimenē, specializētajā audžuģimenē vai aizbildnībā esošu bērnu, un pilngadīgu personu, kura nav sasniegusi 24 gadu vecumu aktuālais un iepriekšējais personas kods; apliecības  piešķiršanas datums, numurs, derīguma termiņš un tās anulēšanas datums) piešķir Būvniecības valsts kontroles birojam – maksājuma samazināšanai rēķina summai par elektroenerģiju, sistēmas pakalpojumiem programmas  mērķgrupām. 
 
Labklājības ministrija ir saņēmusi Tieslietu ministrijas iebildumu (minētais iebildums saņemts 2023.gada 31.oktobrī). Saskaņā ar minēto iebildumu Tieslietu ministrija lūdz izvērtēt informācijas nodošanas nepieciešamību Būvniecības valsts kontroles birojam un norādīt anotācijā tiesisko pamatu, kas paredz biroja tiesības saņemt informāciju no Sabiedrības integrācijas fonda. Vēršam uzmanību, ka atbilstoši Ministru kabineta 2021.gada 1.jūnija noteikumu Nr.345 “Aizsargātā lietotāja tirdzniecības pakalpojuma noteikumi” 19.1punktam un 30.1punktam, aizsargātais lietotājs birojā iesniedz iesniegumu un Latvijas Goda ģimenes apliecības kopiju, savukārt birojs iesniegtos datus pieņem par patiesiem un neverificē citos datu reģistros, līdz ar to norādāms uz šā projekta plānotā regulējuma un minēto Ministru kabineta noteikumu savstarpēju neatbilstību, attiecībā uz Biroja nolūkiem saņemt datus no informācijas sistēmas. Turklāt, no anotācijā norādītajiem spēkā esošajiem tiesību aktiem neizriet Biroja tiesības pieprasīt informāciju no Sabiedrības integrācijas fonda. 
 
Ievērojot minēto,  Ministru kabineta noteikumu projektā “Valsts atbalsta programmas "Latvijas Goda ģimenes apliecības programma" informācijas sistēmas noteikumi”, saskaņā ar kuru paredzēts, ka birojs varēs saņemt personas datus no Sabiedrības integrācijas fonda, kā arī ievērojot Tieslietu ministrijas izteikto iebildumu, lūdzam precizēt Ministru kabineta noteikumu projektu “Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"” kopumā, nodrošinot Ministru kabineta noteikumu projekta “Grozījumi Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi"” saskaņotību ar Ministru kabineta noteikumu projektu “Valsts atbalsta programmas "Latvijas Goda ģimenes apliecības programma" informācijas sistēmas noteikumi” un atbilstību aktuālajai situācijai. 
 
Lai aizsargātajam lietotājam piemērotu maksājuma samazinājumu, lūdzam precizēt MK noteikumu projektu, ka dati iegūstami arī no Sabiedrības integrācijas fonda, kas ir " Latvijas Goda ģimenes apliecības programma" informācijas sistēmas pārzinis, nevis pieprasāmi no paša cilvēka (piemēram, Ministru kabineta 2021. gada 1. jūnija noteikumu Nr. 345 "Aizsargātā lietotāja tirdzniecības pakalpojuma noteikumi" 27. punkts).  
 
Valsts pārvaldes iekārtas likuma 10.panta astotajā daļā ir noteikts, ka  valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. 
 
Papildus lūdzam arī pārvērtēt un, ja nepieciešams, precizēt, citus  Ministru kabineta 2021. gada 1. jūnija noteikumu Nr. 345 "Aizsargātā lietotāja tirdzniecības pakalpojuma noteikumi" punktus ( piemēram, TM atzinumā norādītos 19.1, 30.1 punktus), kā arī, ja nepieciešams, papildināt ar jauniem punktiem (piemēram, par to, kādus datus birojs ir tiesīgs saņemt no Sabiedrības integrācijas fonda, skat. noteikumu VI. nodaļu “Kārtība, kādā pakalpojuma sniedzējs un iesaistītās institūcijas nodrošina informācijas apriti un tās apjomu, kā arī datu apstrādes noteikumi informācijas sistēmā”). 
 
Vienlaikus lūdzam saskaņot grozījumus Ministru kabineta 2021. gada 1. jūnija noteikumos Nr. 345 "Aizsargātā lietotāja tirdzniecības pakalpojuma noteikumi" arī ar   Sabiedrības integrācijas fondu.  
Piedāvātā redakcija
-
	Kristīne Venta-Kittele (LM)

	2.
	Noteikumu konsolidētā versija
8.1 Personas ar I grupas invaliditāti aizgādnim pakalpojumu sniedz, maksājuma samazinājumu piemērojot par katru aizgādnībā esošo personu ar I grupas invaliditāti.
	Priekšlikums
Lūdzam redakcionāli precizēt noteikumu projekta 8.1 punktu, vārdus un skaitli "I grupas invaliditāti" aizstājot ar "I invaliditātes grupu" (abās vietās). Vēršam uzmanību, ka šāda redakcija invaliditātes smaguma pakāpes apzīmēšanai tiek lietota gan Invaliditātes likumā, gan arī Aizsargātā lietotāja tirdzniecības pakalpojuma noteikumu esošajā redakcijā (t.sk. 3.3., 3.1, 10., 31. punktā).  
Piedāvātā redakcija
"8.1 Personas ar I invaliditātes grupu aizgādnim pakalpojumu sniedz, maksājuma samazinājumu piemērojot par katru aizgādnībā esošo personu ar I invaliditātes grupu.";
	Dace Kampenusa (LM)



